SKOND SIE WZIYNA ŚLONSKO GODKA
Na poczontku świata jak Ponboczek dzielył swojimi darami
Miyndzy wszelakom gadzinom i ludziami
Ludzie czekali podle raje na swoja mowa
Lew dostoł ostre pazury , zajonc dłogi uszy a rogi dostała krowa
Dzielył Ponboczek – ludzi mowom i rostomańtymi talyntami
A gadzina kopytami , skrzidłami abo puklami
Wszyjscy cojś dostali
Jak gadzina tak i ludzie sie radowali
Murziny i indianery dostały swoji narzecza
A Poloki swoja piykno mowa przeca
Jedna kupka ludzi stoła na boku – z otwartymi gymbami
Wszyjscy czekali czy też Ponboczek obejrzi sie za Ślonzokami
Ponboczek mioł pełne rynki roboty
Na ta kupka ludzi podziwoł sie dopiyro potym
Poszkroboł sie po głowie i rozważowoł nad Ślonzokami
” – Cojś cza zrobić z wami borokami
Mioł żech pełne rynki roboty
Musieliście czekać aż do soboty
Za to wom dom podle świyntej Jadwigi co je wasza potka
Ku uciesze , najpiyknieszo – „Ślonsko godka”
Z tego Ślonzoki gymby już ni mialy otwarte yno rozjechane
Bo ślonski prawo do godki było im nadane
Przi podziele dostały Ślonzoki godka co piykniejszej ni ma
No – chyba że możno greka i łacina
I od wtedy już wszyski Ślonzoki po naszymu godali
A możno i Poloki swoj jynzyk na tym zbudowali
Bo ze ślonskij godki wylazujom wszyndzi słowa
Z kerych teraz je ta piykno polsko mowa
Wadzom sie profesory , lingwisty i uczyni
Z jakij to ślonsko godka je rychtyk ziymi ?
Ważne że Ślonzoki majom swoja godka
I godajom niom już od pra – przodka
Do dzisiej umiom godać i pisać swojimi słowami
Rozumiom sie Ślonzoki ze Ślonzokami
To je wszysko jedno czy kery je z Rybnika , Opola abo Katowic
Ślonsko godka je zrozumiało kożdymu Ślonzokowi
Marietta Nikel
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn pol_Latn szl_Latn szl_Latn szl_Latn som_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn mri_Latn